text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000004", "text": "Sto\u0301rfingin konsert i\u0301 Fuglafjar\u00f0ar Kirkju"}, {"text_idx": "#000005", "text": "I\u0301 sambandi vi\u00f0 Mentannarvikuna i\u0301 Fuglafir\u00f0i var sto\u0301rfingin konsert i\u0301 Fuglafjar\u00f0ar Kirkju, har enskur ko\u0301rto\u0301nleikur og barok orkesturto\u0301nleikur var a\u0301 skra\u0301nni."}, {"text_idx": "#000006", "text": "Ko\u0301ri\u00f0 var manna\u00f0 av sangarum u\u0301r Fuglafir\u00f0i, Leirvi\u0301k, G\u00f8tu, Ei\u00f0i, Klaksvi\u0301k og u\u0301r Havn. Harafturat lutto\u0301k eitt 20-manna orkestur,sum var samansett av to\u0301nleikarum u\u0301r symfoniorkestrinum og vi\u0301\u00f0arkomnum n\u00e6mingum a\u0301 musikksku\u0301lanum."}, {"text_idx": "#000007", "text": "Tveir sangsolistar vo\u0301r\u00f0u eisini at hoyra.Sopransolisturin var bert 20 a\u0301ra gomul. Hon er u\u0301r Brasiliu. Men er ha\u0301lvur fuglfir\u00f0ingur, av ti\u0301 at pa\u0301pin \u2013 Atli Ellendersen \u2013 er \u00e6tta\u00f0ur u\u0301r Fuglafir\u00f0i. Hann by\u0301r i\u0301 dag i\u0301 Brasiliu, har hann arbei\u00f0ur sum violinleikari og orkesturlei\u00f0ari."}, {"text_idx": "#000008", "text": "Hin solisturin er meira kendur i\u0301 heimligun sangumhv\u00f8rvi\u00f0. Ta\u00f0 var Fro\u0301\u00f0i Sandoy av Velbasta\u00f0, kendur ma.sum lei\u00f0ari av ko\u0301rinum So\u0301larmagn. Sera dugnaligi dirigenturin, Michael Bawtree u\u0301r Glasgow i\u0301 Skotlandi, gj\u00f8rdi eitt sera gott arbei\u00f0i fyri at konsertin kundi bli\u0301va so go\u0301\u00f0, sum hon nu\u0301 einfer\u00f0 bleiv."}, {"text_idx": "#000009", "text": "A\u0301 skra\u0301nni var partar av Messias av Handel. Si\u0301\u00f0ani var ta\u00f0 ta kendi bretska to\u0301naskaldi\u00f0 Charles V.Stanford, vi\u00f0 tveimum sangum og si\u0301\u00f0ani eitt stykki av ti\u0301 ou 35 a\u0301r gamla skotska to\u0301naskaldinum Paul Mealor, sum nu\u0301 er vor\u00f0in heimskendur (og ri\u0301kur eisini) eftir at hann komponera\u00f0i eitt ko\u0301rverk til bru\u0301\u00f0arvi\u0301gsluna hja\u0301 bretsku prinsessuni Kate og William prinsi i\u0301 Westminster. Og mi\u00f0skei\u00f0is undir konsertini sp\u00e6ldu so The Faroe String ta fra\u0301li\u0301ku Branderburgerkonsertina nr.3 av Bach."}, {"text_idx": "#000010", "text": "Hetta var sanniliga ein hugtakandi l\u00f8ta. Og at a\u0301hoyrarunum da\u0301mdu bo\u0301ru lo\u0301gvbrestirnir aftana\u0301 Halleluja-ko\u0301ri\u00f0 eisini bo\u00f0 um."}, {"text_idx": "#000011", "text": "Samherji 360 mio\u0301 kro\u0301nur a\u0301 botnlinjuni"}, {"text_idx": "#000015", "text": "Gle\u00f0ilig Jo\u0301l og gott ny\u0301ggja\u0301r!"}, {"text_idx": "#000016", "text": "Tankar og to\u0301nar i\u0301 Fuglafir\u00f0i"}]